राजीव के साथ रिश्ता ठीक करने पर बोलीं- 'लोगों की कीमत उनके जाने पर महसूस होती है',
टीवी एक्ट्रेस चारू असोपा ने 8 जून को पति राजीव सेन से तलाक ले लिया था। हालांकि, तलाक के बाद भी एक्स कपल अक्सर अपनी बेटी के साथ वक्त बिताते नजर आता है। हालांकि, तलाक के बाद एक-दूसरे के वीडियोज और फोटोज शेयर करने केCharu Asopa Rajeev Divorce Charu Asopa Rajeev Divorce; TV actress Speaks About Rebuilding Relationship
टीवी एक्ट्रेस चारू असोपा ने 8 जून को पति राजीव सेन से तलाक ले लिया था। हालांकि, तलाक के बाद भी एक्स कपल अक्सर अपनी बेटी के साथ वक्त बिताते नजर आता है। हालांकि, तलाक के बाद एक-दूसरे के वीडियोज और फोटोज शेयर करने के अक्सर कपल को ट्रोल किया जाता है। इस बीच चारू ने हाल ही में अपने सिंगल मदर होने को लेकर बात की। साथ ही एक्ट्रेस ने राजीव के साथ अपनी शादीशुदा जिंदगी को पब्लिक करने पर अफसोस भी जताया।
पब्लिकली बोलने के अलावा केई मेरे पास दूसरा ऑप्शन नहीं था-चारू
पिंकविला को दिए इंटरव्यू में चारू ने कहा- मैंने एक इंटरव्यू दिया जहां मैंने इन चीजों के बारे में बात की। मैं ऐसा कभी करना नहीं चाहती ती। लेकिन बैक-टू-बैक मुझपर लांछन लग रहे थे, मेरे बारे में झूठ बोला जा रहा था। ऐसा नहीं था कि यह सब एक बार हुआ हो, जबकि मेरे बारे में लगातार ऐसी बातें कही जा रही थी। ऐसे में मेरे पास पब्लिकली बोलने के अलावा कोई दूसरा ऑप्शन नहीं था।
जो आज लोग लिख रहे हैं, मेरी बेटी बड़ी होकर वो पढ़ेगें- चारू 
मैं अपनी बेटी के साथ रहती हूं। लोग मेरे बारे में आज जो कुछ बात करते हैं, वह बड़ी होने पर उन चीजों को पढ़ेगी। मैं नहीं चाहती थी कि वो मेरे बारे में यह सब पढ़े, यही कारण है कि मुझे इसके बारे में बोलना पड़ा। लेकिन उसके बाद भी लोग नहीं रुके, वो मुझे बुरा-भला बोलते रहे, लेकिन मैंने जो कहा वह सबके लिए जानना जरूरी था।
राजीव ने अपनी भावनाओं में बहकर यह बयान दिया है- चारू 
तलाक के कुछ दिनों बाद राजीव ने चारू ने चारू के साथ दोबारा सुलह की इच्छा जाहिर की थी। इस बारे में जब एक्ट्रेस से सवाल किया गया, तो इसपर उन्होंने कहा- मैं नहीं जानती कि मैं क्या कहूं। मैं अभी इस बारे में कुछ नहीं कह सकती, क्योंकि यह बहुत जल्दी होगा। मुझे नहीं पता कि वह यह सब क्यों कह रहे हैं, वो भी इतनी जल्दी। हमारा तलाक 8 जून को फाइनल हो गया। मुझे लगता है कि उन्होंने अपनी भावनाओं में बहकर यह बयान दिया है।’
रिलेशनशिप में प्रॉब्लम आए, तो तुरंत निपटारा करना चाहिए- चारू 
राजीव के साथ अपने रिश्ते के बारे में बात करते हुए चारू ने कहा- अब हम एक बेहतर पोजीशन में हैं, जहां हम एक-दूसरे से कुछ भी उम्मीद नहीं करते हैं। मुझे लगता है कि हम दोस्त बने रह सकते हैं। साथ ही हम अपनी बेटी जियाना का ख्याल भी रख रहे हैं। इसलिए, मुझे लगता है कि अभी हमारे पास जो है, वह अच्छा है।
चारू ने आगे कहा- दुर्भाग्य से लोगों को किसी को खोने के बाद उनकी कीमत का एहसास होता है। इसलिए सब ही रिलेशनशिप में प्रॉब्लम्स आएं, तो उनका निपटारा कर लेना चाहिए। एक बार इस स्थिति आपके हाथ से निकल जाए, तो सब कुछ इकट्ठा करना बहुत मुश्किल हो जाता है।
तलाक के बाद चारू ने की टीवी पर वापसी 
राजीव सेन से तलाक के बाद चारू एक बार फिर छोटे पर्दे पर वापसी की है। एक्ट्रेस टीवी सीरियल ‘कैसा है रिश्ता अंजाना सा’ में नेगेटिव किरदार निभा रही हैं। उन्होंने बीते सोमवार को टीवी सीरियल की पूरी टीम के साथ तस्वीरें शेयर करते हुए अपने करियर की नई शुरुआत पर खुशी जाहिर की। एक्ट्रेस ने इंस्टाग्राम हैंडल पर फोटोज शेयर करते हुए लिखा- 'नया शो, नया चैप्टर, नई जर्नी।'
एक्ट्रेस ने अपने को-स्टार राहुल शर्मा के साथ कई तस्वीरें भी शेयर की।